dh-unibe/image-text_koenigsfelden-charters-post-1500 huggingface dataset:
Ich, Hanns Bürrer, miner gnädignn̄ fròwnn̄ àpptissinn unnd convēts zuͤ Küngsfeldnn̄ hoffmeyster, ✳ thün kundt mencklichm̄ mitt
disem brieff, ✳ das ich uff hütt, datum̄ des ✳ von enpfälchenns unnd gwalts waͤgnn̄ ✳ der yetzgnāt₎ mineˀ gnädignn̄ fròwnn̄, ✳ dem ersamē
Hannsen Kindhuser, ✳ wilenn Hannsnn̄ Kindhusers selignn̄ elichnn̄ sun̄, ✳ von Bremgarttn̄, ✳ ein juchartt ackers, ✳ die gmeldtteˀ sin vatter selig
in lehenns wisz inghept hàtt, ✳ dà selbs zuͤ Bremgarttn̄ ✳ uff der ebny glaͤgenn, ✳ stost zuͤ einer sittenn an Herweg ✳ unnd zur anndrē
sittnn̄ an Jacob Jegers acker, ✳ der manlechnn̄ ist vom schlosz Hapspurg ꝫcꝭ, ✳ mit aller zuͤghoͤrd ✳ zuͤ rechtem manlechnn̄ gelichnn̄ hab ꝫcꝭ.
lich im ouch hiemit in krafft disz brieffs, ✳ wasz ich im von rechts wegnn̄ ✳ daran ze lichnn̄ hab, ✳ alles nàch lechenns recht, sitt und
gewonheitt, ✳ sölichs nun hinfùr inzehabenn̄, ✳ zenutznn̄ ✳ unnd zeniessen, zebesetznn̄ ✳ unnd entsetznn̄ ✳ unnd dàmit thün unnd laussnn̄ ✳ nàch
sinem willnn̄ unnd gevallnn̄ ✳ unnd wie manlechenns recht ist, ✳ dann̄ er mir hierumb̄ ✳ geloptt ✳ unnd geschwornn̄ hàtt, ✳ obbemeldtt₎
minen̄ gnaͤdignn̄ fròwnn̄ ✳ von soͤlichs lechenns wegenn gewertig unnd ghorsam̄ zesind ✳ unnd alles dasz zetünd, ✳ so lechenn lütt ✳ irnn lechn̄herrē
von rechts wegenn zetuͤnd ✳ schuldig unnd pflichtig sinnd. ✳ des zuͤ wàrem urkünd, ✳ so hab ich min eygenn sigell, ✳ miner g₎ fròwn̄
an ir lechenn unnd manschafft, ✳ mir, minē erbenn und nàchkommē àn schadenn, ✳ offennlich gehännckt an disenn brieff, ✳ der gebenn
ist uff Bartholomey aplī anno dn̄i fünfftzechennhundert unnd zwaͤnntzig jàr gezaltt.
Konigsf. 913
Hans Kindthùszer
Nͦ✳ 59 ✳
1520 ✳
17 ✳
Staatsarchiv
AARGAU